मलिक साहब गी हून किश समझ आई। उसी हून तक्कर मता गै गुमान हा जे अवामी राजै च सारे गै अफसर नवें न, उनें पुरानें थवां इक बी बाकी नईं रेया, पर अज्ज जिस वेल्लै उन्नें दिखिया कि सारा किश आपनी 2 जगह गै मजूद ऐ, ते सिरिफ चार गै मिनिस्टर ओप्परे न, ते उसी बूट्‌टे आले सिरिफ चार गै मिनिस्टर ओप्परे न, ते उसी बूट्‌टे आले फकीरा पर किश विश्वास होन लगा। उसने समझेया जे कल साड़ी गै जित्त होग। महाराज साहब उठी औंगन ते इनें चौंन्नें मिनिस्टरें गी कड्डी ओड़गन, पिछुआं अस गै होग्गे-‘अस गै हे ते अस गै होग्गे’ ए सोच्चिऐ उसदे दिला परा भार जन उतरी गेया ते सोचन लगा परहेज़ रखना गै पौग। आपना आप भुञां नईं सुट्टना चाईदा, हालात ते बदली गै जांङन।‘’